R A T I 0. 115 



in theologiae professione ita confirmavit, ut eandem omnibus omnino 

 nostrae aetatis theologis penitus inculcatam optemus. Nunc vero maxime 

 haec cogitatio mihi animuni quasi obsidet, ubi post plures annos theolo- 

 giae in Seminario Evangelico-Lutheranorum tradendae impensos, honorifica 

 vocatione in illustrem hanc Academiam translatus Literarum Orientalium 

 professionem sollenni oratione auspicari aggredior. Neque enim aliud video 

 argumentum et a persona mea minus alienum et huic loco temporique aptius , 

 quam si ita obeundi muneris , quid mihi continere , et qui cursus in eo 

 tenendus videatur, ration em reddam, ut ad vos de Literarum Orienta- 

 lium cum Theologia Christiana necessitudine orationem dicam. 



Vos , A. A. rogatos velim , ut in hoc argumento exponendo vestra me 

 benignitate, cuius maxime indigeo, adiuvetis, mihique vestrae fortasse ex- 

 spectationi parum satisfacturo ignoscatis. Turn enim temporis angustiae ut 

 materiam gravem latique ambitus tantum delibarem coegerunt: turn quam 

 multa et eruditioni et facundiae meae desint , ideo malo ipse confiteri , quam 

 ab aliis convinci, quo facilius a vobis veniam simplicitatis meae me impe- 

 traturum esse confido. 



Literas quum dico Orientales , antiquum me nostratium morem sequi in- 

 telligitis, casque me velle, quae nunc a multis, nomine ab eo , 'qui illarum 

 gentium auctor habetur, petito, nee tamen aptissimo, Semiticae vocantur. 

 Licet recentiori aetate permultae Asiae linguae magis minusve innotescere 

 et coli coeperint, quas omnes nos hanc adversam mundi plagam habitantes 

 orientales nuncupare possumus, in magno tamen illarum numero iam diu 

 principem sibi locum vindicarunt et prae caeteris, sive honoris causa sive 

 strictiori sensu, orientales dici consueverunt , quae olim Israelitis cognatis- 

 que gentibus in usu fuerunt. Postquam a multis inde saeculis istae literae 

 fere solae colebantur, caeterae vero Asiae linguae eruditis Europae viris 

 magis minusve incognitae et neglectae iacuerant, recentiori imprimis aetate 

 totus fere oriens apertus est. Incredibili ardore et uberrimo fructu veterum 

 Indorum ditissimae et pulcherrimae literae et quae cum illis cognatae aut 

 commixtae et ex illis derivatae fuerunt linguae , excultae sunt ; quae saeculo- 

 rum tenebrae tamdiu occultaverant Aegypti aenigmata, ex parte saltern 

 solvi coeperunt; vetera Assyriae, Mediae, Persiae monumenta, alta olitn 



15* 



